《花犯 贺后溪刘再娶》
宋代·赵文

绣帘深，刘郎一笑，风流胜前度。戟香门户。还别有祥云，檐外飞舞。

洞底烛下应低语。晨妆须带曙。待献了、堂前罗袜，双双交祝付。

从前茜桃与杨枝，如今便、合逊梅花为主。行乐处。

西溪上、柳汀花屿。封侯事、看人漫苦。谁能向、黄河风雪路。

且对取、锦屏金幕，双蛾新样妩。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。